København (NTB-Ritzau): København er nå et stort skritt nærmere innføring av helautomatiske tog, skriver avisa MetroXpress. Konsulentselskapet Parsons har nå gjennomført en analyse som viser at en automatisering av S-togene i København vil bety kortere reisetid, flere avganger og færre avlysninger. Danmarks transportminister Hans Christian Schmidt sier til MetroXpress at han er positivt innstilt til å erstatte dagens S-tog med en førerløs variant. Fra før er T-banen i København førerløs. – Vi vil gjerne kopiere T-banen, for vi kan se at det leder i riktig retning, sier Schmidt.